**Pakalpojuma līgums Nr.BMC 2016/409**

Rīgā, 2017.gada 13.martā

 **Atvasināta publiska persona „Latvijas Biomedicīnas pētījumu un studiju centrs”**, direktora Jāņa Kloviņa  personā, kurš rīkojas saskaņā ar iestādes nolikumu, turpmāk šī Līguma tekstā saukts - ***PASŪTĪTĀJS***, no vienas puses, un

 **Sabiedrība ar ierobežotu atbildību ”BioAvots”**, reģistrācijas Nr.40103326392, tās produktu speciālistes Elīnas Glodes personā, kura rīkojas saskaņā ar 30.06.2014. pilnvaru Nr.30/06/2014-1, turpmāk tekstā "Pārdevējs", no otras puses,

abi kopā un katrs atsevišķi turpmāk šī Līguma tekstā saukti - Līdzējs/ Līdzēji, pamatojoties uz Publisko iepirkumu likuma kārtībā organizētās iepirkuma procedūras „**Ģenētiskā analizatora ABI Prizm 3130xl** **apkope, atjaunināšana un remonts**”, **ID Nr.BMC 2016/409** rezultātiem,turpmāk šī līguma tekstā saukts Iepirkums, rezultātiem noslēdz šādu līgumu, turpmāk šī Līguma tekstā saukts - Līgums:

1. **Līguma priekšmets**
	1. Pasūtītājs uzdod un Izpildītājs apņemas veikt ***ģenetiskā analizatora (ABI Prism 3130 XL),*** turpmāk tekstā – Iekārta, atjaunināšanu, remonta darbus un iekārtas tehnisko apkopi, saskaņā ar Iepirkumu, šo Līgumu un Līguma 1.pielikumu*.*
2. **Līguma summa un norēķinu kārtība**
	1. Līguma maksimālā summa ir **33 000,-** EUR bez PVN,

kas mēnesī sastāda summu 1375,- EUR bez PVN.

* 1. Pasūtītājs ik mēnesi maksā Izpildītājam saskaņā ar Līguma noteikumiem un pamatojoties uz Izpildītāja piestādīto rēķinu. Rēķinā tiek norādīts šī līguma numurs un datums, cita informācija, ja tādu pieprasījis Pasūtītājs, pretējā gadījumā Pasūtītājs tiesīgs bez soda sankciju piemērošanas kavēt šajā līgumā noteikto maksājuma termiņu.
	2. Līguma summā ir ietvertas visas rezerves daļu un to piegādes izmaksas, kā arī visu nepieciešamo remonta darbu izmaksas un profilakses apkopes darbu izmaksas.
	3. Visi veiktie darbi tiek nodoti un pieņemti uz pieņemšanas-nodošanas aktu pamata.
	4. Pasūtītāja vārdā Līguma 2.4.punktā noteikto pieņemšanas nodošanas aktu tiesīgs parakstīt iestādes vadītājs, tā pilnvarota persona vai par iekārtu atbildīgais – Dāvids Fridmanis.
1. **Līdzēju pienākumi un garantijas**
	1. Pasūtītājs apņemas nodrošināt piekļūšanu Iekārtai, lai Izpildītājs varētu veikt līguma priekšmetā atrunātos darbus.
	2. Pasūtītājam ir pienākums pieņemt kvalitatīvi veiktus darbus un tos apmaksāt Līgumā atrunātajos termiņos.
	3. Izpildītāja pienākums nodrošināt, lai Iekārtai tiktu veikti kvalitatīvi un savlaicīgi remonta darbi un tiktu izmantotas kvalitatīvas, iepriekš nelietotas rezerves daļas. Ja nepieciešams, Pasūtītājs nosaka termiņu izpildāmajiem darbiem.
	4. Izpildītājs remonta darbos (t.sk. iekārtas apkopēs) izmantotajām detaļām un darbiem, dod garantiju: ne mazāk kā 2 (divi) gadi no uzstādīšanas dienas. Detaļas, kurām garantijas laikā konstatēti defekti, tiek apmainītas 10 darba dienu laikā no pretenzijas saņemšanas brīža uz Izpildītāja rēķina.
	5. Izpildītājs apņemas nodrošināt Pakalpojumu sniegšanā iesaistīto darbinieku kvalifikācijas atbilstību veicamajam darbam, ar normatīvajos aktos noteikto un attiecīgai darba specifikai nepieciešamo kvalifikāciju un prasmi.
	6. Izpildītājs apņemas visā Līguma darbības laikā nodrošināt pakalpojuma sniegšanai nepieciešamo atļauju, sertifikātu un licenču spēkā esamību.
	7. Izpildītājs darbus veic un defektus, ja tādi radušies novērš 48 stundu laikā no izsaukuma brīža. Termiņa pagarināšana var notikt tikai saskaņojot ar Pasūtītāju, ar nosacījumu, ka šāds pagarinājums nepārsniedz 1 kalendāro nedēļu*.*
	8. Izpildītājam ir pienākums Pasūtītāja telpās un teritorijā ievērot Pasūtītāja iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības instrukcijas, kā arī normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītajām sekām.
	9. Izpildītājam ir pienākums nekavējoties, bet ne vēlāk kā 3 (trīs) darba dienu laikā, pēc Pasūtītāja pieprasījuma saņemšanas iesniegt ar Līguma izpildi saistīto informāciju.
	10. Par pakalpojuma izpildes un rezerves daļu kvalitāti atbild Izpildītājs un sedz Pasūtītājam visus pierādītos ar Iekārtas remontu un rezerves daļu neatbilstību kvalitātei saistītos zaudējumus. Izpildītājs zaudējumus atlīdzina Pasūtītāja noteiktajā termiņā.
	11. Ja Pasūtītājs konstatē neatbilstību jau izpildītajos remontdarbos un par to informē Izpildītāju, tam ir pienākums ir 48 stundu laikā (darba dienās) ierasties apstākļu noskaidrošanai vai paziņot Pasūtītājam par pretenzijas atzīšanu un, ja Iekārta bojāta vai konstatēta cita neatbilstība dot norādījumus par rīcību ar bojāto Iekārtu un novērst konstatēto neatbilstību, veicot bojāto vai nekvalitatīvo daļu aizvietošanu ar atbilstošām Precēm piecu darbdienu laikā par saviem līdzekļiem vai citā termiņā Līdzējiem savstarpēji vienojoties.
	12. Ja Līdzēji nevar vienoties par defekta atbilstību vai atbildību, Līdzējiem ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka Iekārtas defekta rašanās iemesls nav Pasūtītāja vaina. Ja neatkarīgais eksperts konstatē, ka Iekārtas defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
2. **Vispārīgie noteikumi**
	1. Jebkuri šī Līguma papildinājumi vai izmaiņas ir spēkā, ja tie izteikti rakstveidā un abu Līdzēji tos ir parakstījuši. Līguma izmaiņas vai papildinājumi pievienojami Līgumam kā pielikumi un stājas spēkā ar to parakstīšanas brīdi.
	2. Visi strīdi vai domstarpības, ja tādi radīsies līguma izpildes gaitā, tiek atrisināti sarunu ceļā. Ja radušos strīdus nav iespējams atrisināt sarunu ceļā, tos nodod izskatīšanai tiesā Latvijas Republikas likumdošanas noteiktajā kārtībā.
	3. Ja Izpildītājs ir nokavējis Līgumā noteikto Pakalpojuma sniegšanas termiņu vai jebkuru citu Līgumā noteikto termiņu vai saistības izpildes pienākumu, Pasūtītājs var pieprasīt līgumsodu 0,5% apmērā no Līguma 2.1.punktā noteiktās summas (bez PVN) par katru nokavēto dienu, bet kopumā ne vairāk par 10% līguma summas.
	4. Ja Pasūtītājs kavē līgumā noteikto pakalpojuma samaksas termiņu, Pasūtītājs maksā Pārdevējam līgumsodu 0,5% apmērā no laikus neapmaksātā rēķina vērtības par katru nokavējuma dienu, bet kopumā ne vairāk par 10% no neapmaksātā rēķina vērtības (bez PVN). Izpildītājs var lemt par sankcijas nepiemērošanu.
	5. Līgumā noteikto sankciju un līgumsoda apmaksa tiek veikta 20 (divdesmit) dienu laikā pēc attiecīgā Līdzēja rēķina par līgumsoda samaksu saņemšanas. Ja Piegādātājs nav veicis līgumsoda vai citu parādu apmaksu, Pasūtītājam ir tiesības ieturēt attiecīgu naudas summu no Piegādātājam veicamajām apmaksām.
	6. Līgumsoda samaksa neatbrīvo Līdzējus no Līguma izpildes un Līdzēji var prasīt kā līgumsoda, tā arī Līguma noteikumu izpildīšanu.
	7. Līdzēji ir atbildīgi par to darbības/bezdarbības rezultātā otram Līdzējam nodarītajiem tiešajiem zaudējumiem.
3. **Nepārvarama vara**
	1. Līdzēji neizvirzīs viena otrai pretenzijas gadījumā, ja iestāsies nepārvaramas varas apstākļi, tādi kā ugunsgrēks, stihiskas nelaimes, streiki, jebkuras kara un teroristiskas darbības, kuras tiešā veidā ietekmē šā Līguma izpildi un kuru iestāšanos nebija iespējams paredzēt un novērst.
	2. Nepārvaramas varas apstākļu iestāšanās ir jāapstiprina ar attiecīgu kompetentu iestāžu izziņu, Līdzēji nekavējoties informē viena otru par šādu apstākļu iestāšanos un veic visus nepieciešamos pasākumus, lai nepieļautu Līdzējiem zaudējumu rašanos, izpildot šo Līgumu.
	3. Ja iestājas nepārvaramas varas apstākļi, Līguma darbības laiks pagarinās par termiņu, kuru Līdzēji nosaka ar atsevišķu vienošanos.
4. **Līguma darbības laiks**
	1. Līgums stājas spēkā ar parakstīšanas brīdi un ir spēkā 24 (divdesmit četrus) mēnešus.
	2. Pasūtītājs ir tiesīgs izbeigt līgumu, ja Izpildītājs darbus veic nekvalitatīvi vai pārkāpj kādu no līguma nosacījumiem, kā arī Pasūtītājam ir tiesības pārtraukt Līgumu, brīdinot par to Izpildītāju rakstveidā vienu mēnesi iepriekš un nokārtojot visas finanšu saistības par veiktajiem darbiem Līguma ietvaros.
	3. Ja Pasūtītājs līgumu izbeidz Izpildītāja vainas dēļ, tas tiesīgs pieprasīt vienreizēju līgumsodu 10% apmērā no Līguma cenas (ar PVN).
	4. Pircējs ir tiesīgs vienpusēji izbeigt līgumu 30 dienas iepriekš brīdinot Pārdevēju.
5. **Citi noteikumi**
	1. Jautājumos, kas nav atrunāti šajā līgumā, līgumslēdzēji vadās no Latvijas Republikas likumdošanas aktiem.
	2. Līdzējam jāpaziņo otram līgumslēdzējam par adreses vai norēķinu rekvizītu maiņu 10 kalendāro dienu laikā pēc minētā notikuma iestāšanās.
	3. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Līdzējiem ir pienākums piemērot Līgumu saskaņā ar spēkā esošo normatīvo aktu prasībām.
	4. Ja kāds no Līdzējiem tiek reorganizēts, likvidēts utt., Līgums paliek spēkā un tā noteikumi ir saistoši Līdzēju saistību un tiesību pārņēmējam.
	5. Šis Līgums sastādīts 2 (divos) vienādos eksemplāros. Katram Līdzējam pēc līguma parakstīšanas tiek nodots viens līguma eksemplārs.

**8. Līgumslēdzēju juridiskās adreses un rekvizīti**

|  |  |
| --- | --- |
| Pasūtītājs:APP Latvijas Biomedicīnas pētījumu un studiju centrsRātsupītes iela 1 k-1, Rīga, LV-1067Zin. inst. reģistrācijas Nr. 181002PVN LV90002120158Tālrunis 67808003, fakss 67442407Banka: AS SEB bankakonts LV36UNLA0001000609671 | Izpildītājs:**SIA BioAvots**Adrese: A. Deglava iela 66, Rīga, LV-1035Reģistrācijas Nr.40103326392PVN Nr. LV40103326392Tālrunis 27718279, fakss 67585030Banka: AS SEB bankakonts LV14UNLA0050020289798 |
| Pasūtītājs:J. KloviņšZ.V. | Izpildītājs:E. GlodaZ.V. |

*Līguma 1.pielikums*

Ģenētiskā analizatora ABI Prizm 3130xl (Applied Biosystems) apkope, programmatūras atjaunināšana, remonts un rezerves daļu nomaiņa 2 gadu periodā, kas ietver:

|  |  |  |
| --- | --- | --- |
|  | **Parametri** | **Minimālas tehniskās prasības** |
| 1. | Apkope | Katrā kalendārajā gadā viena preventīvā apkope |
| 2. | Remonts | Ietver visas nepieciešamās rezerves detaļas un remonta darbus |
| 3. | Inženiera ierašanās | No izsaukuma brīža servisa inženieris ierodas ne vēlāk kā 48 stundu laikā (darba dienās) |
| 4. | Programmatūra | Veic programmatūras atjaunināšanu:* SW,3130/3130xL DATA COLLECTION V4.0;
* SW,SEQA, SS, VR & G (Sequencing analysis, SeqScape, Variant Reporter, GeneMapper);
 |
| 5. | Dators | Iekļauts jauns, nelietots dators ar programmatūru Win7SP1, kas ir savietojams ar augstāk minētajām programmatūrām |
| 6. | Apmācības | paredz vienas (1) dienas apmācības klienta laboratorijā |